נושא: יומן קריאה

שם הספר: יותם – בלש פרטי

שם התלמיד: קורן יאנג

שם המורה: ענת בלנגה

כיתה: ז' 1

תאריך: 18/12/2019

פרק חובה

שם הספר: יותם – בלש פרטי

שם המחברת: גלילה רון פדר עמית

גלילה רון פדר היא סופרת ילדים ישראלית. היא נולדה בחיפה בשנת 1949, גדלה בשכונת אחוזה, ולמדה בבי"ס הריאלי. היא פרסמה כארבע מאות ספרים, מרביתם לילדים ובני נוער. היא כתבה הרבה ספורי ברפתקאות על ילדים משכבות חלשות וילדים בכלל התמודדים עם בעיות, ועל המחתרות הפורשות האצ"ל והלח"י שלחמו בבריטים. בנוסף, היא היתה עורכת הירחון "פשוש" והשבועון "ראש צעיר" ואף כתבה למבוגרים. היא זכתה בפרסים רבים על תרומתה לילדי ישראל בתחום הספרות.

שם ההוצאה: כתר

שנת ההוצאה: 1980

מס' עמודים בספר: 118

ספרים נוספים של המחברת: ילדים אלמונים, ג'ינג'י, טולי תעלולי, בחינת בגרות, ועוד.

תקציר הספר: יותם הוא ילד בן עשר שחולם להיות בלש פרטי כמו שרלוק הולמס. אבא שלו הוא בלש משטרה ויותם שומע על מקרה בו נגנב כסף מבנק האוצר. אבא של יותם והמשטרה לא יודעים כיצד לפתור את המקרה ויותם מחליט לעזור. הוא מציע עזרה לאבא שלו, אבל אבא שלו מתעצבן ואומר לו שלא יתערב בעניינים של מבוגרים. יותם נעלב ומחליט לחקור את המקרה בסתר ולגלות מי הגנב. יותם הולך אל הבנק לבדוק את זירת הפשע ולפתע תופש אותו נער בן שש עשרה ולוקח לו את הפנקס. בהתחלה הנער מתיחס בגסות אל יותם, אבל לאחר מכן הוא אומר לו שיעזור לו לחקור את הגניבה בבנק. יותם חושד בעוזי שהוא קשור לגניבה, אבל מחליט להתלוות אליו. הוא פוגש ילד נוסף בשם רפי ומחליט שרפי יהיה העוזר שלו, כמו דוקטור ווטסון שהיה העוזר של שרלוק הולמס. עוזי מבקש מיותם שיתידד עם ילד בשם יוסי שהוא הבן של אישה מוזרה שנתקלה ביותם ברחוב. עוזי מבקש מיותם שיבוא אל יוסי הביתה וינסה לגלות פרטים חשודים על ההורים של הילד ועל הבית שלו. יותם ממשיך לחשוד בעוזי אבל משתף איתו פעולה. הוא מבקר בבית של יוסי ומבין שההורים שלו חשודים. ההורים של יוסי מזמינים את יותם הביתה. יותם יודע שטומנים לו מלכודת, אבל הוא מחליט ללכת אל יוסי הביתה בשביל לגלות מה קורה באמת. אבא של יוסי הוא אחד המעורבים בגניבה. הוא חוטף את יותם וביחד עם הגנב השני, קופאי הבנק, הוא כולא אותו במקום מסתור ומאכיל אותו באוכל עם סם הרדמה. כשיותם מתעורר הוא רואה את אבא שלו, בלש המשטרה, ואת עוזי. התעלומה נפתרה והגנבים נתפשו בזכות עזרתו של יותם.

פרק בחירה

1. בחרתי בספר "יותם – בלש פרטי" בגלל שיש לי חבר טוב בשם יותם ומפני שאני אוהב סיפורי הרפתקאות. אבא שלי המליץ לי על הספר והשם של הספר ענין אותי. הכותרת אומרת לי שהספר הוא ספר על בלש פרטי בשם יותם, ומהציור על הכריכה אני רואה שמדובר בילד בלש שלובש כובע בסגנון שרלוק הולמס, אז אני מבין שמדובר בספר הרפתקאות על ילד בלש פרטי. אני לא מכיר עוד סיפורים של גלילה רון פדר, אבל אבא שלי המליץ לי עליה.

2. מחשבה אחת שעלתה לי בזמן הקריאה היא שיותם הוא אמיץ מאוד אבל גם לא פעל בחכמה. אני לא הייתי נכנס לבית של אנשים זרים, במיוחד אם הייתי חושד שהם פושעים. במקרה של יותם, היה לו מזל ואבא שלו ועוזי הצליחו למצוא אותו בזמן, אבל במקרה אחר הוא היה יכול להפגע באמת.

מחשבה שניה שעלתה לי היא שהסופרת באמת מבינה ילדים. היא כתבה שמבוגרים לא מתיחסים לילדים ברצינות כשנוח להם ואומרים להם שהם ילדים קטנים שלא מבינים, אבל כשילד בוכה אומרים לו, תתביש לך, ילד גדול כל כך בוכה. זה מראה שהסופרת חושבת שמבוגרים הם צבועים והסופרת מזדהה עם ילדים.

מחשבה שלישית שעלתה לי היא שיותם לא התיחס יפה לילד של השודדים, וזה היה לא יפה בעיני. אומנם ההורים של הילד הם שודדים, אבל הילד לא אשם בכך ואי אפשר לצפות ממנו שיסגיר את ההורים שלו למשטרה. הוא בטח גם מפחד. לא הבנתי למה הסופרת לא הציגה אותו בצורה יותר הוגנת ולמה יותם התיחס אליו בגסות.

רגש אחד שהרגשתי במהלך הקריאה היה מתח. רציתי לדעת מי באמת השודדים והאם החשדות של יותם בעוזי נכונות.

רגש אחר שהרגשתי היה הפתעה. לא האמנתי שאבא של יותם ועוזי שיתפו פעולה והצליחו להגיע אל יותם כל כך מהר לאחר שחטפו את יותם.

רגש שלישי שהרגשתי היה עצב. הרגשתי עצוב שהילד של השודדים צריך לשקר בשביל ההורים שלו ושיש לו חיים קשים בגלל שלהורים שלו אין כסף ואבא שלו החליט לגנוב. ועכשיו, אחרי שתפשו את אבא שלו בגניבה הוא ילך לבית סוהר והחיים של הילד ימשיכו להיות קשים.

3. "לילה אחד חלמתי חלום מוזר... על השלט שעל דלת השכן ממול לא היה רשום "מאיר וינפלד", אלא היה כתוב באותיות מעוגלות: "שרלוק הולמס, בלש פרטי." הקטע הזה מתקשר לסיפור בגלל שהוא מראה איך יותם חשב כל הזמן וחלם בלילה להיות בלש כמו הבלש הנערץ עליו, שרלוק הולמס. בחרתי בקטע הזה כי אני אוהב חלומות ומפני שהקטע הזה מראה איך יותם נהיה בלש.

"הרמתי את העינים והבטתי בו מבין הדמעות. באותו רגע לא אהבתי אותו. דבריו פגעו בי. העלבון צרב לי בגרון וחניק אותי." הקטע הזה מתאר את הרגע בו יותם הציע לעזור לאביו, בלש המשטרה, בחקירה, ואבא שלו אמר לו בגסות ללכת הביתה ולא לקרוא יותר ספרי שרלוק הולמס. בחרתי את הקטע הזה בגלל שהוא מראה עד כמה יותם היה נחוש בדעתו לחקור את המקרה, למרות התנגדותו של אביו וגם מפני שהקטע מראה שהסופרת חושבת גם על הרגשות של הגיבור ועל מערכת יחסים שלו עם אביו, ולא רק על הרפתקאות ופעולה.

"'איזה יוחנן?' נהם עלי אבא בכעס. תאסוף חת ושתים את הנירות האלה! תראי מה עשה הילד הזה, מרים, את כל התיק הפך לי!'" בקטע הזה, אבא של יותם תופש את יותם שמנסה לקרוא את ניירות החקירה בתיק של אבא שלו בכדי להתקדם בחקירה. בחרתי את הקטע הזה כי הוא היה מצחיק ומותח. יותם ניסה לקחת לאבא שלו את התיק ולקרוא את נירות החקירה בזמן שאבא שלו ישן, וכשלבסוף הצליח לקחת את התיק בלי שאבא שלו התעורר, אבא שלו נכנס לחדר ותופש אותו קורא את הנירות שלו ומתעצבן, אבל לא מעניש את יותם.

